CELEX: 32004R1941
Language: mt
Date: 2004-11-02 00:00:00
Title: Regolament tal-Kunsill (KE) Nru 1941/2004 tat- 2 ta' Novembru 2004 li jtemm ir-reviżjoni esportatur ġdid tar-Regolament (KE) Nru 2605/2000 li jimponi dazji ta' kontra d- dumping definittivi fuq importazzjonijiet ta' ċerti mwieżen elettroniċi (REWS) li joriġinaw, inter alia , fit-Tajwan

11.12.2008        MT               Il-Ġurnal Uffiċjali ta’ l-Unjoni Ewropea                     115

32004R1941

12.11.2004                     IL-ĠURNAL UFFIĊJALI TA’ L-UNJONI EWROPEA                     L 336/1

                       REGOLAMENT TAL-KUNSILL (KE) Nru 1941/2004

                                       tat-2 ta’ Novembru 2004

             li jtemm ir-reviżjoni "esportatur ġdid" tar-Regolament (KE) Nru 2605/2000
    li jimponi dazji ta' kontra d-dumping definittivi fuq importazzjonijiet ta’ ċerti mwieżen
                        elettroniċi (REWS) li joriġinaw, inter alia, fit-Tajwan

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar
protezzjoni kontra importazzjonijiet li huma l-oġġett ta' dumping minn pajjiżi li m’humiex membri
tal-Komunità Ewropea1 ("ir-Regolament bażiku"), u b’mod partikolari l-Artikolu 11(4) tiegħu,

Wara li kkunsidra l-proposta ppreżentata mill-Kummissjoni wara li kkunsultat lill-Kumitat
Konsultattiv,

1
        ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru
        461/2004 (ĠU L 77, 13.3.2004, p. 12).
 ---pagebreak--- 116              MT                Il-Ġurnal Uffiċjali ta’ l-Unjoni Ewropea                     11.12.2008

Billi:

                                        A. MIŻURI FIS-SEĦĦ

(1)       Il-miżuri attwalment fis-seħħ dwar importazzjonijiet fil-Komunità ta’ ċerti mwieżen
          elettroniċi (“REWS”) li joriġinaw fit-Tajwan huma dazji anti-dumping definittivi imposti
          mir-Regolament (KE) Nru 2605/20001. B’mod konformi ma’ l-istess Regolament, dazji
          anti-dumping kienu imposti wkoll fuq importazzjonijiet ta’ REWS li joriġinaw fir-
          Repubblika Popolari taċ-Ċina u fir-Repubblika tal-Korea. Hemm ukoll miżuri anti-
          dumping fis-seħħ fuq REWS li joriġinaw fil-Ġappun u f’Singapor2.

                                B. INVESTIGAZZJONI KURRENTI

1.       Talba għal reviżjoni

(2)       Wara l-impożizzjoni ta’ dazji anti-dumping definittivi fuq importazzjonijiet ta’ REWS li
          joriġinaw fit-Tajwan, il-Kummissjoni rċeviet talba biex tibda reviżjoni “esportatur ġdid"
          tar-Regolament (KE) Nru 2605/2000, b’mod konformi ma’ l-Artikolu 11(4) tar-
          Regolament bażiku, minn kumpanija Tajwaniża, Charder Electronic Co., Ltd. ("Charder").
          Din il-kumpanija sostniet li ma kienet relatata ma’ l-ebda wieħed mill-produtturi
          esportaturi fit-Taiwan soġġett għall-miżuri anti-dumping fis-seħħ fir-rigward ta’ REWS.
          Barra minn hekk, hija sostniet li ma kinitx esportat REWS lejn il-Komunità matul il-
          perijodu ta’ l-investigazzjoni oriġinali (jiġifieri l-perijodu mill-1 ta’ Settembru 1998 sal-31
          ta’ Awwissu 1999), imma kienet bdiet tesporta REWS lejn il-Komunità wara dan.

1
         ĠU L 301, 30.11.2000, p. 42. Regolament kif emendat l-aħħar bir-Regolament tal-
         Kummissjoni (KE) Nru 1408/2004 (ĠU L 256, 3.8.2004, p. 8).
2
         Ir-Regolament tal-Kunsill (KE) Nru 468/2001 tas-6 ta’ Marzu 2001 li jistabbilixxi dazju
         anti-dumping definittiv fuq l-importazzjoni ta' ċerti tipi ta' mwieżen elettroniċi li joriġinaw
         fil-Ġappun (ĠU L 67, 9.3.2001, p. 24), u r-Regolament tal-Kunsill (KE) Nru 469/2001 tas-6
         ta’ Marzu 2001, li jimponi obbligu definittiv kontra d-dumping fuq l-importazzjonijiet ta'
         ċertu apparat elettroniku użat għall-użin li joriġina f'Singapor (ĠU L 67, 9.3.2001, p. 37).
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea                           117

2.      Bidu ta’ reviżjoni "esportatur ġdid"

(3)      Il-Kummissjoni eżaminat ix-xhieda ppreżentata minn Charder u kkunsidratha biżżejjed
         biex tiġġustifika l-bidu ta’ reviżjoni skond l-Artikolu 11(4) tar-Regolament bażiku. Wara
         konsultazzjoni tal-Kumitat Konsultattiv u wara li l-industrija tal-Komunità kkonċernata
         kienet ingħatat opportunità biex tikkumenta, il-Kummissjoni bdiet, permezz tar-
         Regolament (KE) Nru 2034/20031, reviżjoni tar-Regolament (KE) Nru 2605/2000 dwar
         Charder u bdiet l-investigazzjoni tagħha.

(4)      B’mod konformi mar-Regolament (KE) Nru 2034/2003 li ta bidu għar-reviżjoni, id-dazju
         anti-dumping ta’ 13,4% impost bir-Regolament (KE) Nru 2605/2000 fuq importazzjonijiet
         ta’ REWS prodotti minn Charder tneħħa. Fl-istess ħin, b’mod konformi ma’ l-Artikolu
         14(5) tar-Regolament bażiku, l-awtoritajiet doganali kienu ordnati biex jieħdu passi xierqa
         biex jirreġistraw tali importazzjonijiet.

3.      Prodott konċernat

(5)      Il-prodott kopert mir-reviżjoni attwali huwa l-istess bħal dak fl-investigazzjoni oriġinali,
         jiġifieri mwieżen elettroniċi għal użu fin-negozju bl-imnut, li jkollhom kapaċità ta’ użin
         massimu ta’ mhux aktar minn 30 kg, li jinkorporaw wiri diġitali ta’ l-użin, prezz ta’ l-unità
         u l-prezz li jrid jitħallas (kemm jekk jinkludi mezz li bih tiġi stampata din id-data kif ukoll
         jekk le), normalment iddikjarati taħt il-kodiċi NM ex 8423 81 50 (kodiċi TARIC 8423 81
         50 10) u li joriġinaw fit-Tajwan.

4.      Partijiet konċernati

(6)      Il-Kummissjoni avżat uffiċjalment lil Charder u lir-rappreżentanti tal-pajjiż esportatur bil-
         bidu tar-reviżjoni. Partijiet interessati ngħataw l-opportunità jagħtu l-opinjoni tagħhom bil-
         miktub u li jinstemgħu.

1
       ĠU L 302, 20.11.2003, p. 3.
 ---pagebreak--- 118            MT                 Il-Ġurnal Uffiċjali ta’ l-Unjoni Ewropea                  11.12.2008

(7)     Il-Kummissjoni bagħtet ukoll kwestjonarju lil Charder u rċeviet tweġiba fiż-żmien stipulat.
        Il-Kummissjoni fittxet u vverifikat l-informazzjoni kollha li hija qieset li kienet meħtieġa
        għad-determinazzjoni tad-dumping u saret żjara ta’ verifika fil-bini ta’ Charder u ta’
        kumpanija fil-Komunità li timporta prodotti ffabbrikati minn Charder ("l-importatur").

5.     Perijodu ta’ investigazzjoni

(8)     L-investigazzjoni tad-dumping kopriet il-perijodu mill-1 ta’ Ottubru 2002 sat-30 ta’
        Settembru 2003 ("il-perijodu ta’ l-investigazzjoni ", jew "IP").

                          Ċ. RIŻULTATI TA’ L-INVESTIGAZZJONI

(9)     L-investigazzjoni kkonfermat li Charder ma kienx esporta l-prodott konċernat matul il-
        perijodu ta’ l-investigazzjoni oriġinali.

(10)    Barra minn hekk, Charder irnexxielha turi li hija ma kienet relatata ma’ ebda esportatur
        jew produttur fit-Tajwan li huwa soġġett għall-miżuri anti-dumping imposti fuq
        importazzjonijiet ta’ REWS li joriġinaw fit-Tajwan.
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea                               119

(11)     Madankollu, l-Artikolu 11(4) tar-Regolament bażiku jeħtieġ ukoll li esportatur ġdid ikun
         esporta tabilħaqq il-prodott konċernat lejn il-Komunità wara l-perijodu ta’ l-investigazzjoni
         oriġinali jew li jkun jista’ juri li jkun daħal f’obbligu kuntrattwali irrevokabbli li jesporta
         kwantità sinjifikanti tal-prodott konċernat lejn il-Komunità. F’dan ir-rigward, instab li l-
         prodotti magħmula u esportati lejn il-Komunità minn Charder matul l-IP, irrapportati bħala
         l-prodott konċernat, ma kinux fi stat li jinbigħu lill-utenti finali. Għalkemm dawn il-
         prodotti kienu ddikjarati minn Charder u mill-importatur bħala l-prodott konċernat, instab
         li dawn kienu prodotti mhux lesti u kellhom karatteristiċi fiżiċi differenti mill-prodott
         konċernat. Dawn il-prodotti mhux lesti kienu pproċessati iktar mill-importatur u
         ttrasformati f’imwieżen elettroniċi. Barra minn hekk, ta’ min wieħed jinnota li ebda
         wieħed minn dawn l-imwieżen ipproċessati iktar ma nbiegħ fl-IP. Għal dawn ir-raġunijiet,
         il-prodotti importati ma jistgħux ikunu kklassifikati bħala l-prodott konċernat. Barra minn
         dan, Charder ma wrietx li hija kienet daħlet f’obbligu kuntrattwali irrevokabbli li tesporta
         kwantità sinjifikanti tal-prodott konċernat lejn il-Komunità.

(12)     Għar-raġunijiet ta’ hawn fuq, ġie konkluż li Charder ma rnexxilhiex turi li hija tissodisfa
         tabilħaqq il-kriterji biex titqies bħala esportatur ġdid skond it-tifsira ta’ l-Artikolu 11(4)
         tar-Regolament bażiku.

                                   D. TMIEM TAR-REVIŻJONI

(13)     Fid-dawl tar-riżultati ta’ l-investigazzjoni, ir-reviżjoni għandha tintemm mingħajr ma jiġi
         emendat il-livell tad-dazju applikabbli għal Charder, li għandu jibqa’ fil-livell tar-rata ta’
         dazju anti-dumping definittiv għall-pajjiż kollu stabbilita fl-investigazzjoni oriġinali,
         jiġifieri 13,4%.
 ---pagebreak--- 120           MT                 Il-Ġurnal Uffiċjali ta’ l-Unjoni Ewropea                     11.12.2008

              E. INTAXXAR RETROATTIV TAD-DAZJU ANTI-DUMPING

(14)   Fid-dawl tas-sejbiet ta’ hawn fuq, id-dazju anti-dumping applikabbli għal Charder għandu
       jiġi intaxxat b’mod retroattiv fuq importazzjonijiet tal-prodott konċernat, li jkunu ġew
       magħmulin soġġetti għal reġistrazzjoni b’mod konformi ma’ l-Artikolu 3 tar-Regolament
       (KE) Nru 2034/2003.

                                             F. ŻVELAR

(15)   Il-partijiet kollha konċernati ġew infurmati bil-fatti u l-konsiderazzjonijiet essenzjali li
       abbażi tagħhom kien intenzjonat li tintemm ir-reviżjoni preżenti u li jkun impost dazju
       anti-dumping retroattiv fuq importazzjonijiet magħmula soġġetti għal reġistrazzjoni. Ma
       tqanqlet ebda oġġezzjoni għall-fatti u l-konsiderazzjonijiet rilevati.

(16)   Din ir-reviżjoni għalhekk għandha tintemm mingħajr ebda emenda għar-Regolament (KE)
       Nru 2605/2000,

ADOTTA DAN IR-REGOLAMENT:

                                              Artikolu 1

1.     Ir-reviżjoni "esportatur ġdid" tar-Regolament (KE) Nru 2605/2000 li jimponi dazji ta'
       kontra d-dumping definittivi fuq importazzjonijiet ta’ ċerti mwieżen elettroniċi (REWS) li
       joriġinaw, inter alia, fit-Taiwan, mibdija b’mod konformi ma’ l-Artikolu 11(4) tar-
       Regolament (KE) Nru 384/96, hija b’dan mitmuma mingħajr emendi għad-dazji anti-
       dumping fis-seħħ.
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea                         121

2.       Id-dazju ta’ 13,4% impost mir-Regolament (KE) Nru 2605/2000 fuq importazzjonijiet ta’
         ċerti mwieżen elettroniċi (REWS) li joriġinaw, inter alia, fit-Taiwan għandu jiġi intaxxat
         b’mod retroattiv fuq importazzjonijiet tal-prodott konċernat, li ġew reġistrati b’mod
         konformi ma’ l-Artikolu 3 tar-Regolament (KE) Nru 2034/2003.

3.       Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ
         dwar id-dazji doganali.

                                                Artikolu 2

Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.

Dan ir-Regolament jorbot fl-intier tiegħu u huwa applikabbli direttament fl-Istati Membri kollha.

Magħmul fi Brussell, 2 ta’ Novembru 2004.

                                               Għall-Kunsill
                                               Il-President

                                               B. R. BOT

                                            ______________